Foon: (954) 772-1660
Faks: (954) 928-0641
Copyright ©2019 Xtreeme Sagl Privaatheid Bepalings en voorwaardes Geaffileerde program Die hooftempel van Angkor Wat
Ligging van Angkor in Kambodja
Koördinate: 13°24′45″N 103°52′0″O﻿ / ﻿13.41250°N 103.86667°O﻿ / 13.41250; 103.86667Koördinate: 13°24′45″N 103°52′0″O﻿ / ﻿13.41250°N 103.86667°O﻿ / 13.41250; 103.86667
Inskripsie 1992 (16de Sessie)
Algemene plan van Angkor Wat met die sentrale struktuur in die middel
Gedetailleerde plan van die sentrale struktuur
Angkor Wat (Khmer: អង្គរវត្ត Ângkôr Vôtt, ângkôr beteken "stad" en vôtt „Tempelkompleks“) is 'n tempelkompleks in Kambodja en die grootste godsdienstige monument in die wêreld. Dit is oorspronklik as 'n Hindoe-tempel vir die Khmer-ryk gebou wat tot die einde van die 12de eeu geleidelik in 'n Boeddhistiese omgeskep is. Dit is deur die Khmer-koning Suryavarman II in die vroeë 12de eeu in Yaśodharapura (Khmer: យសោធរបុរៈ, hedendaagse Angkor), die hoofstad van die Khmer-ryk, as sy staatstempel en uiteindelike mausoleum gebou. In teenstelling met die Shaiva-tradisie van die vorige konings is Angkor Wat aan Wisjnoe toegewy. As die bes bewaarde tempel van die terrein is dit die enigste wat sedert sy stigting 'n beduidende godsdienstige sentrum gebly het. Die tempel is op die top van die hoë klassieke styl van Khmer-argitektuur. Dit het 'n simbool van Kambodja geword, wat op dié land se vlag verskyn en is Kambodja se hoofattraksie vir toeriste.
Angkor Wat kombineer twee basiese planne van die Khmer se tempel-argitektuur: die tempel-berg en die latere galery-tempel. Dit is ontwerp om Berg Meru te verteenwoordig, die tuis van die Devas in die Hindoe-mitologie: binne 'n sloot en 'n buitemuur van 3,6 km is drie reghoekige galerye, elkeen styg bo die volgende op. In die middel van die tempel staan 'n quincunx van torings. Anders as die meeste Angkor-tempels is Angkor Wat na die weste georiënteerde; die geleerdes is oneens oor hierdie betekenis. Die tempel word bewonder vir die grootsheid en harmonie van die argitektuur, sy uitgebreide bas-reliëfs en vir die talle devatas wat die mure versier.
Die moderne naam, Angkor Wat, beteken "tempel-stad" of "stad van tempels" in Khmer; Angkor wat "stad" of "hoofstad" beteken, is 'n inheemse vorm van die woord nokor (នគរ) wat van die Sanskrit-woord nagara (नगर) afgelei is. Wat is die Khmer-woord vir "tempel-grond" (Sanskrit: वाट vāṭa "omheining").
Angkor Wat is sowat 240 km noordwes van die Kambodjaanse hoofstad Phnom Penh naby Siem Reap en 20 km noord van die Tonle Sap-meer geleë. Angkor is in 1992 deur UNESCO as wêrelderfenisgebied gelys.
Angkor Wat soos op die vlag van Kambodja afgebeeld
Lugfoto van Angkor Wat
Lugfoto van die sentrale struktuur
↑ (en) Ashley M. Richter (8 September 2009). "Recycling Monuments: The Hinduism/Buddhism Switch at Angkor". CyArk. Besoek op 7 Junie 2015.
↑ (en) Higham, C. (2014). Early Mainland Southeast Asia. River Books Co., Ltd. pp. 372, 378–379. ISBN 978-616-7339-44-3.
↑ (en) "Government ::Cambodia". CIA World Factbook. Besoek op 27 Oktober 2015.
↑ (en) Chuon Nath Khmer Dictionary (1966, Buddhist Institute, Phnom Penh)
↑ (en) Cambodian-English Dictionary by Robert K. Headley, Kylin Chhor, Lam Kheng Lim, Lim Hak Kheang, and Chen Chun (1977, Catholic University Press)
Wikimedia Commons het meer media in die kategorie Angkor Wat.
Ontsluit van "https://af.wikipedia.org/w/index.php?title=Angkor_Wat&oldid=1749503"
Tempels in Kambodja
Wêrelderfenisgebiede in Kambodja
Die bladsy is laas op 4 Augustus 2018 om 21:10 bygewerk.